text: लेकिन जो कुछ हुआ उसके बारे में वाशिंगटन ने औपचारिक रूप से कुछ नहीं कहा। वैसे, भारत की यात्रा पर आई संयुक्त राष्ट्र में अमेरिका की राजदूत निक्की हेली ने भारत के शीर्ष नेताओं से ढेर सारे मुद्दों पर बातचीत की। लेकिन यह पूरी तरह साफ हो गया जब विदेश मंत्रालय के एक वरिष्ठ अधिकारी ने संकेत दिए कि ईरान के साथ अमेरिका जो कुछ करना चाहता है उसमें किसी तरह का त्याग नहीं होगा। एशिया और यूरोप के अपने मित्र देशों को संदेश देने के अलावा अपनी सोच को स्वीकृति दिलाने के लिए अमेरिका के विदेश तथा राजस्व विभाग के अधिकारियों की कई एजेंसियों वाली टीम आने वाले सप्ताहों में भारत, चीन तथा अन्य देशों की यात्रा करने वाली है।